ཝང་ཡང་གིས།ཀྲུང་གོ་དང་ཁུ་པ་ནི་གྲོགས་པོ་བཟང་བོ་དང་།བློ་མཐུན་བཟང་བོ།སྤུན་ཟླ་བཟང་བོ་བཅས་ཡིན།ཀྲུང་གོའི་ཕྱོགས་ནས་ཁུ་པ་ཕྱོགས་ཀྱིས་རང་ངོས་ཀྱི་རྒྱལ་བབ་དང་འཚམ་པའི་འཕེལ་རྒྱས་ཀྱི་བགྲོད་ལམ་འཚོལ་ཞིབ་བྱེད་རྒྱུ་རྒྱུན་འཁྱོངས་བྱས་པར་རྒྱབ་སྐྱོར་བྱེད་བཞིན་ཡོད།དུས་བབ་ལ་འགྱུར་ལྡོག་ཇི་འདྲ་བྱུང་རུང་།ཀྲུང་གོའི་ཕྱོགས་ཀྱིས་ཀྲུང་གོ་དང་ཁུ་པ་ཡི་མཛའ་མཐུན་མཉམ་ལས་གཏིང་ཟབ་དུ་སྤེལ་བར་ཐོག་མཐའ་བར་གསུམ་དུ་རྒྱབ་སྐྱོར་བྱེད་རྒྱུ་ཡིན།ཀྲུའུ་ཞི་ཞི་ཅིང་ཕིང་གིས་བློ་མཐུན་ཀྲུའུ་ཞི་ཁྱེད་རང་དང་ལྷན་དུ་གྲོས་མོལ་གནང་སྟེ།ཀྲུང་གོ་དང་ཁུ་པ་ཡི་འབྲེལ་བའི་འཕེལ་རྒྱས་ཀྱི་འཆར་གཞི་འགོད་རྒྱུ་རེད།ཀྲུང་གོའི་ཕྱོགས་ནས་ཁུ་པ་ཕྱོགས་དང་ལམ་བུ་གཅིག་ཏུ་ལངས་ཏེ།རྒྱལ་ཁབ་གཉིས་ཀྱི་དབུ་ཁྲིད་ཀྱི་ཐུན་མོང་གི་ངོས་འཛིན་གལ་ཆེན་དོན་འཁྱོལ་ནན་མོ་བྱེད་པ་དང་།དུས་རབས་གསར་བའི་ཀྲུང་གོ་དང་ཁུ་པ་ཡི་འབྲེལ་བ་རྒྱུན་མཐུད་ངང་འཕེལ་རྒྱས་གཏིང་ཟབ་ཡོང་བར་སྐུལ་འདེད་འདོད་ཡོད།ཀྲུང་གོའི་རྒྱལ་ཡོངས་སྲིད་གྲོས་ཀྱིས་ཁུ་པ་ཕྱོགས་དང་མཛའ་གྲོགས་འགྲོ་འོང་རྒྱུན་འཁྱོངས་བྱས་ཏེ།རྒྱལ་སྐྱོང་སྲིད་གཉེར་ཀྱི་ཉམས་མྱོང་སྤེལ་རེས་དང་ཕན་ཚུན་སློབ་སྦྱོང་བྱ་འདོད་ཅེས་གསུངས་ཡོད་པ་རེད།